**ОПШТЕ ОДЛИКЕ АНДРИЋЕВИХ ПРИПОВЕДАКА**

-приповетка је основни Андрићев жанр; његови романи настају спајањем више приповедака, њиховим груписањем око једног заједничког елемента (Вишеград - ,,На Дрини ћуприја“, Травник: ,,Травничка хроника“...)

-основно гесло, правило којим се води је: ,,Свака ствар у животу треба да буде осветљена са свих страна“

-можда најбоља реченица у српској књижевности: једноставна, прецизна до детаља; пробране речи, језичка економија, смирен тон, мудрост поруке - најбоље одлике такозваног ,,београдског стила“ како га одређује књижевни критичар Богдан Поповић

- спаја усмену традицију, народну књижевност (легенде, мит, епска песма) са модерним тумачењем психологије ликова

-већина Андрићевих приповедака има троделну структуру: на почетку долази општи план као увођење у причу; потом следи посебни план у коме се излаже прича до које се дошло, оно због чега се приповеда; трећи план представља поента: обимом најмањи, овај план спаја конкретну судбину јунка са оним општим планом са почетка приче и доноси ПОУКУ, НАУК, неко животно правило, истину.

-тако се Андрићево приповедање креће од општег плана преко конкретног случаја у коме се срећу живот и прича, и, помоћу поенте, натраг; тако се ствара наративни, приповедачки круг.

-најважније теме Андрићевих приповедака: појединачна људска судбина у историјском моменту, Босна, животни песимизам, несрећа и краткотрајна срећа уочи преокрета у несрећу, зло и мржња, људски нагони и хаос у који увлаче човека; лоша времена у којима човек губи достојанство; мале биографије о људима који су несрећни или који унесрећују друге;суочавање са Злом

- циклуси (тематски кругови) приповедака:

1. циклус приповедака о деци (прича ,,Деца“)

2. циклус приповедака о католичким свештеницима (фратрима)

3. циклус о љубави у касаби (,,Љубав у касаби“, ..Ћоркан и Швабица“)

4. циклус о аустроугарском присуству у Босни (,,Жеђ“)

5. циклус о турским временима у Босни (,,Пут Алије Ђерзелеза“)

6. циклус о Јеврејима....